Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 119

12. évfolyam Évi óraszám: 96 Témakörök Tartalmak Babits Mihály Jellemzõ témák, verstípusok, korszakok az életmûbõl (legalább hat mû), egy tanulmány (esszé) vagy néhány esszérészlet. Kosztolányi Dezsõ Jellemzõ mûfajok és témák az életmûbõl (öt vers, legalább két novella, egy regény és egy esszé vagy néhány esszérészlet). A 20. század világirodalmából (epika és líra) Két epikai mû a 20. század világirodalmának egy-két jelentõs szerzõjétõl (pl.Proust, Kafka, Thomas Mann, Babel, Bulgakov, Hemingway, Camus, Garcia Marquez, Borges vagy Hrabal mûveibõl). Ízelítõ a század lírájából, pl. Garcia Lorca, Eliot, Paszternak, Kavafisz vagy Benn költészetébõl (összesen két-három vers). József Attila Jellemzõ témák, verstípusok és korszakok – legalább nyolc mû. A két világháború közötti magyar irodalom néhány nagy alakja Németh László (egy regény vagy egy dráma, esetleg részletek; ízelítõ az esszéíró munkásságából). Szabó Lõrinc (négy-öt vers). Illyés Gyula (egy prózai mû és legalább egy vers az általános iskolában tanultakon kívül). Márai Sándor (egy mû vagy több mûrészlet), Radnóti Miklós (négy vers, egyikük ekloga). Szerzõk és mûvek a 20. század második felének magyar próza- és drámairodalmából Ottlik Géza: Iskola a határon, továbbá még egy regény és egy novella a 20. század második felébõl. Örkény István (egy dráma és néhány egyperces). Fejezetek a modern dráma történetébõl Pl. Az analitikus dráma (Oidipusz király, Vadkacsa, Az ügynök halála) vagy a várakozás drámái (Három nõvér, Az éjjeli menedékhely, Godot-ra várva). Vagy pl. Brecht, Beckett vagy Dürrenmatt egy-egy mûve. Mûvek és portrék a 20. század második felének magyar lírájából Weöres Sándor (legalább három vers); Pilinszky János (legalább három vers); néhány mû a század második felének valamely jelentõs lírai életmûvébõl pl. Vas István, Nemes Nagy Ágnes, Nagy László, Szilágyi Domokos verseibõl vagy a kortárs lírából. Fogalmak Egzisztencializmus, posztmodern, tömegkultúra, virtualitás; ekloga, idill, bukolika, tárgyias költészet, négysoros, egysoros, hosszú vers; szonettciklus; esszéregény; abszurd dráma, epikus dráma és színház; szociográfia; utópia, ellenutópia, napló; komplex kép, síkváltás, archetípus, toposz, mítosz, parabola, abszurd; szubjektív idõ, objektív idõ. Memoriter Teljes mûvek és részletek szöveghû felidézése. (Legalább 3 vers és egy 15–20 soros epikai vagy drámarészlet.) Az idézetek célnak és szövegkörnyezetnek megfelelõ alkalmazása. TÖRTÉNELEM 9–12. évfolyam Célok és feladatok A gimnáziumi történelemtanítás céljai és feladatai az általános iskolában tanult ismeretekre épülnek A történelmi tanulmányoknak jelentõs szerepük van számos pozitív személyiségvonás kifejlesztésében, tudatosításában. A történelmi eseményekben résztvevõk tetteinek ismerete, viselkedésük, döntéseik és cselekedeteik motívumainak megértése olyan kulcskompetenciák kialakulását teszik lehetõvé, amelyek által az egyén mint társas lény és állampolgár megtalálhatja helyét a társadalomban. A múltból a jelenbe vezetõ utak feltárása pedig segít a jelenkor politikai, gazdasági, társadalmi jelenségeinek megértésében. A történelem és a hozzá kapcsolódó mûveltségterületek moduljainak feladata, hogy e célok eléréséhez a szükséges tartalmat közvetítsék. Ehhez a történelem és a társadalmi ismeretek elsajátításának olyan körülményeit kell megteremtenünk, ahol a tudás megszerzésének módja örömöt jelent a diákok számára. A történelem, a társadalom, megismerésében növekvõ szerepet kell kapnia a média modern eszközeinek. A tanulók tudása ne szûköljön le pusztán a tények ismeretére, hanem mindez problémaérzékenységgel, a tudás bõvítésének igényével, az önálló tanulási, tájékozódási módszerek ismeretével is együtt járjon. Csak így alakulhat ki az iskolai tanulmányokon túlmutató pozitív viszony a társadalomtudományokhoz. A történelem eseményei és a személyiségek tettei, a mûvelõdéstörténet megismertetése közben mód nyílik az egyes korokban érvényre jutó értékrendek vizsgálatára, az erkölcsi kategóriák változásának, érvényesülésének vagy kiüresedésének bemutatására. A múlt sorskérdéseiben mai életünk problémái is megjelenhetnek. Elemzésük, megértésük megerõsítheti az egyént a társadalomért, a kisebb közösségekért, az önmagáért vállalt felelõs magatartásban. Mindennek feltétele olyan kritikai szemléletmód fejlesztése, amelynek segítségével a jelenben és a múltban is képes a lehetséges az alternatívák meglátására és értékelésére. Fejlesztési követelmények A gimnáziumi történelemtanítás a forráskezelés készségeinek fejlesztésében jelentõsen túllép az általános iskolai szinten. A gimnáziumi tanulmányok végére a tanulóknak ismerniük kell a különbözõ fajtájú elsõdleges és másodlagos források kezelésének, elemzésének alapszabályait, a tudományos anyaggyûjtés elemeit. Alapkövetelmény a tájékozódás készsége könyvtárakban, kézikönyvekben, lexikonokban, atlaszokban, ismeretterjesztõ folyóiratokban. Járatosnak kell lenniük az internetes keresõprogramok és a történelem továbbá társtudományai anyagát hordozó CD-ROM-ok kezelésében. A történelmi-társadalmi jelenségek ok-okozati viszonyai mindig összetettek. Miközben az oksági viszonyok fe lismertetésével igényt ébresztünk a történelmi jelenségek elrendezésére, a diákoknak tudniuk kell, hogy a történelemben nagyon ritkák az egyértelmû összefüggések. Okok és következmények bonyolult hálójában kell bemutatniuk és értelmezniük az egyének és csoportok indítékait, választási lehetõségeit és kényszereit is. Mindennek feltétele az adott történelmi-társadalmi helyzet lényeges és lényegtelen jelenségeinek elhatárolása. Kívánatos, hogy az egyén felelõsséggel viszonyuljon a köz ügyeihez. Ezt a beállítódást erõsítheti a történelemtanítás azzal, ha a reális képet alakít ki a fiatalokban az egyének és csoportok szerepérõl az események alakulásában. Az ismeretszerzési és -feldolgozási képességek formálása elválaszthatatlan a kifejezõképességek fejlesztésétõl. A történelmi tanulmányaik során a diákoknak el kell jutniuk az események elbeszélésétõl, az elsõdleges és másodlagos források pontos tartalmi ismertetésétõl, gondolatmenetük adatokkal és nevekkel együtt történõ felidézésétõl a beszámolók és kiselõadások élvezhetõ, követhetõ megtartásáig, a problémafelvetés, magyarázat, fejtegetés, következtetés, érvelés szóbeli formáinak gyakorlati alkalmazásáig. Megfelelõen alkalmazva a történelem és a társtudományok legfontosabb fogalmait és szakkifejezéseit. Szóbeli vagy írásbeli feladatok elvégzésekor törekedjenek a téma, probléma tömör, egyértelmû megfogalmazására, megoldására. A diákok ismerjék a vázlat- és a feleletterv-készítés, a kivonatolás és jegyzetelés (élõszóban vagy hangfelvételrõl elhangzó elõadásról, magyarázatról, fejtegetésrõl), a táblázatkészítés technikáit, illetve a szövegszerkesztõ programok alkalmazását. A képi kifejezés módszerei közül a középiskolában lehetõséget kell adnunk diagramok, grafikonok elkészítésére, elemzésére, képi ismerethordozók gyûjtésére, válogatására, esetleg készítésére (fénykép, videofelvétel). Fontos feladat az idõben való tájékozódás képességének és készségének fejlesztése. Bármelyik történelmi esemény megismerésérõl is van szó, a megértés alapvetõ feltétele, hogy tanulók lássák egységben a topográfiai és a kronológiai adatokat. A diákoknak tudniuk kell az események sorrendjét, fel kell ismerniük az egyidõben zajló eseményeket. Tudniuk kell a legfontosabb évszámokat. Nem okozhat nehézséget számukra az egyszerû kronológiai táblázatok elkészítése, kronológiai munkák használata. Fontos a történelmi térben való tájékozódás képességeinek továbbfejlesztése is. A történelmi térképek olvasása, a terület és távolság kiszámítása és becslése, egyszerûbb térképvázlat önálló megrajzolása készség szintû tudássá kell, hogy váljon. A diákoknak fel kell ismerniük a történelmi tér változásait. A legfontosabb történelmi helyeket el kell helyezniük vaktérképen is. Képessé kell válniuk a történelmi és földrajzi térképek összekapcsolására, a történelem eseményeinek és a természeti feltételek viszonyának érzékeltetésére. Mindezek gyakorlása során alkalmat kell teremteni az ökológiai szemléletmód kialakítására is a történelmi jelenségek értelmezésében.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes